મુંબઈ: આગામી લોકસભા અને વિધાનસભાની પશ્ર્ચાદભૂમિમાં ચાર મહિના માટે રાજ્યનું વચગાળાનું બજેટ નાયબ મુખ્ય પ્રધાન અજિત પવારે વિધાનસભામાં અને રાજ્ય કક્ષાના નાણાં પ્રધાન રાજેન્દ્ર મુળકે વિધાનપરિષદમાં રજૂ કર્યું હતું. બધા માટે વીજ દરમાં ૨૦ ટકા રાહત માટે અંદાજે ૯,૦૦૦ કરોડની સબ્સિડી, સાત કરોડ નાગરિકોને અન્ન સુરક્ષા આપવા માટે અંદાજે ૨,૫૦૦ કરોડની સબ્સિડી વગેરેની જાહેરાત અજિત પવારે કરી હતી. આમ રૂ. ૫,૪૧૭.૨૮ કરોડની ખાધ છે. બજેટમાં મહેસૂલી આવક ૧,૬૯,૯૦૭.૫૫ કરોડની દેખાડવામાં આવી છે, તેની સામે મહેસૂલી ખર્ચ ૧,૭૫,૩૨૪.૮૩ કરોડનો દેખાડવામાં આવ્યો છે.